stanford-oval/wikipedia huggingface dataset:
Stephan Ladislaus Endlicher
Elämä ja ura

Endlicher siirtyi teologian opinnoista luonnonhistorian ja lääketieteen opintoihin Budapestin ja Wienin yliopistoissa ja väitteli tohtoriksi vuonna 1840. Vuonna 1836 hänestä tuli Wienin luonnonhistoriallisen museon intendentti, jolle hän lopulta lahjoitti 30 000 kasvin kokoelmansa. Hänen suurin saavutuksensa on hänen laatimansa kasvien luokittelujärjestelmä, joka on esitetty teoksessa Genera plantarum secundum ordines naturales disposita (1836-1850) ja joka sai laajaa tunnustusta. Endlicher kehitti sen organisoidessaan uudelleen museon kasvitieteellisiä kokoelmia. Hänet nimitettiin Wienin yliopiston kasvitieteen professoriksi vuonna 1840. Hän julkaisi yhdessä Franz Ungerin kanssa teoksen Grundzüge der Botanik (1843) ja Eduard Friedrich Poeppigin kanssa teoksen Chilen, Perun ja Amazonin alueen kasveista. Endlicher avusti Carl Friedrich Philipp von Martiusta tämän suuren teoksen Flora Brasiliensis (1840-1906) toimittamisessa. Vuonna 1835 hän perusti Itävallan ensimmäisen luonnontieteellisen aikakauslehden, Annalen des Wiener Museums der Naturgeschichte. Muiden töidensä lisäksi hänellä oli suuri osuus Wienin keisarillisen tiedeakatemian perustamisessa vuosina 1846-1847, ja hän oli yksi sen neljästäkymmenestä ensimmäisestä jäsenestä. Endlicher osallistui vuoden 1848 poliittiseen kuohuntaan.
Endlicher harjoitti myös kielitiedettä ja sinologiaa teoksissa Anfangsgründe der chinesischen Grammatik (1844) ja Atlas von China nach der Aufnahme der Jesuiten (1843).
Endlicher teki itsemurhan kulutettuaan vaatimattomat varansa kasvitieteellisiin kokoelmiin ja kirjoihin sekä omien ja muiden kirjoitusten julkaisuun.
Aiheesta muualla

Kuvia tai muita tiedostoja aiheesta Stephan Ladislaus Endlicher Wikimedia Commonsissa
Stu Barnes

| Stu Barnes> Henkilötiedot |
| --- | --- |
Syntynyt: 25. joulukuuta 1970 (ikä 53) Spruce Grove, Kanada
Kansalaisuus:   Kanada
Jääkiekkoilija
Lempinimi:  Stu
Pelipaikka:  keskushyökkääjä
Maila:  oikea
Pituus:  180 cm
Paino:  84 kg
Pelaajaura
Pääsarjaura:  1991–2008
Seurat:  Winnipeg Jets (NHL) Florida Panthers (NHL) Pittsburgh Penguins (NHL) Buffalo Sabres(NHL) Dallas Stars
NHL-varaus:  4. varaus, 1989 Winnipeg Jets
Stuart ”Stu” Barnes (s. 25. joulukuuta 1970 Spruce Grove, Alberta, Kanada) on kanadalainen jääkiekkovalmentaja ja pelaajauransa lopettanut jääkiekkoilija.
Barnes oli juniori-ikäisenä sensaatio. Hän keräsi huomiota jo 10-vuotiaana. Myöhemmin WHL-juniorisarjassa hän teki 386 pistettä kolmen kauden aikana New Westminster Bruinsin ja Tri-City Americansin joukkueissa. Keväällä 1988 Barnes valittiin WHL:n vuoden tulokkaaksi ja seuraavana vuonna koko sarjan arvokkaimmaksi pelaajaksi. Winnipeg Jets varasi Barnesin NHL:ään varaustilaisuudessa 1989. Seuraavalla kaudella hän teki WHL-uransa pisteet: 52 maalia ja 92 maalisyöttöä 63 ottelussa.
Barnesin NHL-uransa alkoi kaudella 1991–1992 Winnipeg Jetsissä. Barnes pelasi Winnipegissä runsaat kaksi kautta, joskin vietti osan ajasta myös AHL-liigassa pelanneessa farmiseurassa Moncton Hawksissa. Barnes joutui puolustavaan rooliin, eikä pystynyt keräämään juniorisarjojen pistemääriä enää NHL:ssä. Kesken kauden 1993–1994 Winnipeg kauppasi Barnesin Florida Panthersiin vaihdossa Randy Gilheniin. Barnes pelasi Floridassa neljällä kaudella, ja kesken kauden 1996–1997 Pittsburgh Penguins hankki Barnesin vaihdossa Jason Woolleyhyn ja Chris Wellsiin.
Pittsburghissa Barnes pelasi kaudella 1997–1998 uransa parhaan kauden pisteiden valossa, kun hän pääsi pelaamaan Pittsburghin ykkösketjuun Mario Lemieux'n ja Jaromír Jágrin rinnalle. Barnes teki 78 ottelussa 30 maalia ja 65 pistettä. Seuraavalla kaudella siirto vei Barnesin Buffalo Sabresiin vaihdossa Matthew Barnabyhyn. Hän toimi vuosina 2001–2003 Buffalon kapteenina.
Barnes pelasi Buffalossa kevääseen 2003 saakka, jolloin hänet kaupattiin Dallas Starsiin Michael Ryaniin ja toisen kierroksen varausoikeuteen. Dallasissa Barnes teki kaudella 2003–2004 NHL-uransa 500. pisteensä. Barnes pelasi uransa 1000:nnen NHL:n runkosarjaottelun maaliskuussa 2006. Dallasissa Barnes pelasi kevääseen 2008 saakka, jolloin hän ilmoitti lopettavansa uransa. Barnes pelasi NHL-uransa aikana 1 136 runkosarja- ja 116 pudotuspeliottelua. Pisteitä hänelle kertyi runkosarjassa yhteensä 597.
Barnes siirtyi pelaajauransa jälkeen Dallasin apulaisvalmentajaksi, kun hän teki ennen kauden 2008–2009 kahden vuoden sopimuksen joukkueen kanssa.
Aiheesta muualla

Stu Barnes The Internet Hockey Databasessa (englanniksi)
Sorjasara

| Sorjasara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  krausei
Kaksiosainen nimi
 Carex krausei  Boeckeler 
Synonyymit
 Carex capillaris subsp. krausei (Boeckeler) Böcher  Carex capillaris var. krausei  Carex capillaris f. krausei 
Katso myös
   Sorjasara Wikispeciesissä   Sorjasara Commonsissa 
Infobox OKNimi-testi OK: 
Sorjasara (Carex krausei) on sarakasvien (Cyperaceae) heimoon ja sarojen (Carex) sukuun kuuluva kasvilaji. Sorjasara ei kuitenkaan ole selkeä laji, vaan osa tutkijoista pitää sitä hapsisaran (Carex capillaris) alalajina, muunnoksena tai muotona. Sorjasaraa on kutsuttu suomeksi myös nimellä sirosara, mutta sirosara on myös Carex brunnea-lajin suomenkielinen nimi.
Sirosaran varret voivat kasvaa 15–35 cm korkeiksi. Sen lehtilavat ovat 2–8 cm pitkiä ja 1–2 mm leveitä. Sirosaran kukintona on useasta tähkästä muodostuva tähkistö, jossa on noin viidestä kymmeneen pientä tähkää. Pullakot ovat 1,5–3,3 mm pitkiä sekä 0,7–1 mm leveitä, ja niissä on 0,3–0,7 mm pitkä suuota.
Sorjasaraa kasvaa kosteusoloiltaan monenlaisilla kasvupaikoilla kalkkipitoisella tundralla, rannoilla ja niityillä. Sorjasaraa tavataan Euraasiassa, Grönlannissa, Kanadassa sekä Alaskassa.
Aiheesta muualla

Global Biodiversity Information Facility (GBIF): Carex krausei (englanniksi)
JSTOR Global Plants: Carex krausei (englanniksi)
Integrated Taxonomic Information System (ITIS): Carex krausei (englanniksi)
Sebastian Enterfeldt

| Sebastian Enterfeldt> Henkilötiedot |
| --- | --- |
Syntynyt: 22. toukokuuta 1988 (ikä 36) Gävle, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  177 cm
Paino:  81 kg
Pelaajaura
Pääsarjaura:  2005–2016
Seurat:  Brynäs IF (SEL/SHL) Almtuna IS (Allsv.) Luleå HF (SEL)
Peter Sebastian Leonard Enterfeldt Eriksson (s. 22. toukokuuta 1988 Gävle, Ruotsi) on ammattilaisuransa lopettanut ruotsalainen jääkiekkoilija, pelipaikaltaan keskushyökkääjä. Hän pelasi urallaan Elitserienissä/SHL:ssä yhteensä 257 runkosarjaottelua tehopistein 44+53=97 ja keräten 86 jäähyminuuttia sekä 30 playoff-ottelua tehopistein 3+5=8 ja keräten 20 jäähyminuuttia. Enterfeldt pelasi myös neljä A-maaottelua. Hänen pelaajauransa päättyi käsivammaan 28-vuotiaana kaudella 2016–2017.
Pelityyli

Elite Prospects -sivusto mainitsee Enterfeldtin älykkääksi ja taitavaksi kahden suunnan sentteriksi, joka lukee peliä hyvin ja omaa hyvät puolustustaidot. Sivusto mainitsee hänet myös hyvillä käsillä ja luistelulla varustetuksi pelintekijäksi. Enterfeldt pelaa myös kohtullisen hyvää fyysistä peliä, vaikka hän ei ole kovin isokokoinen. Enterfeldt oli myös hyvä aloittaja, sillä hän voitti kaudella 2014–2015 SHL:n aloitustilaston ottamalla 61,1 % aloituksistaan.
Ura > Seuraura

Enterfeldt on Valbo AIF:n kasvatti. Hän siirtyi juniorina sittemmin Brynäs IF:ään. Enterfeldt oli kaudella 2005–2006 seuran J20-junioreiden paras syöttäjä ja toiseksi paras pistemies Johan Alcénin jälkeen tehoilla 7+27=34. Hän debytoi samalla kaudella myös Brynäsin Elitserien-joukkueessa, jossa vain 17-vuotias Enterfeldt pelasi neljä runkosarjaottelua ilman tehopisteitä. Kaudella 2006–2007 hän oli Brynäsin J20-junioreiden kolmanneksi paras pistemies tehoilla 15+22=37. Enterfeldt pelasi kauden aikana kolme Elitserien-ottelua.
Kaudeksi 2007–2008 Enterfeldt siirtyi Ruotsin toiseksi korkeimmalle sarjatasolle HockeyAllsvenskan-joukkue Almtuna IS:ään. Hänen tulokaskautensa toi siellä 45 runkosarjaottelussa tehot 1+9=10. Kaudella 2009–2010 Enterfeldt oli 13 osumallaan joukkueen toiseksi paras maalintekijä Fredrik Vestbergin kanssa. Kvalserienissä hän oli Almtunan paras pistemies ja syöttäjä tehoilla 1+7=8 ja Enterfeldt voitti joukkueen sisäisen tehotilaston lukemalla +5. Hän teki tammikuussa 2010 Almtunan kanssa jatkosopimuksen, mutta Enterfeldt siirtyi kuitenkin kaudeksi 2010–2011 Luleå HF:n Elitserien-joukkueeseen. Hänen varsinainen tulokaskautensa liigassa toi 53 runkosarjaottelussa tehot 9+11=20 ja 13 playoff-ottelussa tehot 1+2=3. Kaudella 2011–2012 Enterfeldt oli pudotuspeleissä Toni Koiviston ohella Luulajan ainoa kaksi kertaa puolivälierissä maalinteossa onnistunut pelaaja.
Enterfeldt palasi kaudeksi 2012–2013 kaksivuotisella sopimuksella junioriuraltaan tuttuun Brynäs IF:ään. Hän teki Ruotsin pääsarjatason yhden kauden piste-ennätyksensä tehoilla 13+13=26. Enterfeldt oli Brynäsin toiseksi paras maalintekijä Calle Järnkrokin kanssa. Helmikuussa 2014 hän teki kolmivuotisen jatkosopimuksen joukkueen kanssa. Kaudella 2014–2015, marraskuussa 2014 Ensterfeldt loukkasi vasemman kätensä ja hänen kautensa jäi vain 23 runkosarjaottelun mittaiseksi. Kausi 2015–2016 Enterfeldtillä jäi vain 32 ottelun mittaiseksi ja kaudella 2016–2017 hän ehti pelata vain kuusi ottelua. Enterfeldtin käsi leikattiin peräti viisi kertaa ja hän kävi läpi monta kuntoutusta. Tammikuussa 2017 Enterfeldt lopetti pelaajauransa, kun hän omien sanojensa mukaan tunsi kädessään jatkuvaa kipua, eikä käden liikkuvuus toiminut toivotulla tavalla.
Ura > Maajoukkueura

Enterfeldt pelasi Ruotsin A-maajoukkueessa neljä ottelua tehden kolme syöttöpistettä. Hän teki A-maajoukkuedebyyttinsä Euro Hockey Challengessa 5. huhtikuuta 2012 Oslossa Norjaa vastaan. Enterfeldt keräsi ottelussa kaksi syöttöpistettä. Hän pelasi myös 15 nuorten ja seitsemän poikien maaottelua.
Muuta

Enterfeldtin isä Peter Eriksson pelasi omalla urallaan yli 300 Elitserien-ottelua Brynäs IF:ssä.
Songs

| Songs Regina Spektor |
| --- | --- | --- |

Studioalbumin tiedot
 Äänitetty : 25. joulukuuta 2001
 Julkaistu: 2002
 Tyylilaji: rock, anti-folk
 Kesto: 49.43
 Levy-yhtiö: omakustanne
Regina Spektorin muut julkaisut
| 11:11 2001 | Songs 2002 | Soviet Kitsch 2004 |
Songs on Regina Spektorin toinen albumi. Se on, kuten edeltäjänsäkin, Spektorin omakustannelevy, joka on nauhoitettu yhtenä päivänä. Spektor ja ystävänsä Joe Mendelson (Antenna Studios, NYC) nauhoittivat 17 laulua, joista kaksitoista päätyi tälle levylle. Spektor sanookin levynsä kansilehdellä, ettei levyn nauhoittaminen ja julkaiseminen omakustanteena olisikaan ollut mahdollista ilman Mendelsonia. Levyä on saatavilla ainoastaan Spektorin keikoilta sekä yhdysvaltalaisesta Internet-kaupasta.
Spektor neuvoo kuuntelijaansa levyn kansilehdellä: "When you are listening to this disk, try to think you are in on a secret..."
Kappaleet

Kaikki kappaleet säveltänyt, sanoittanut, soittanut ja laulanut Regina Spektor.
Samson – 3.53
Oedipus – 4.49
Prisoners – 3.01
Reading Time with Pickle – 5.33
Consequence of Sounds – 5.08
Daniel Cowman – 4.50
Bon Idée – 4.10
Aching to Pupate – 2.13
Lounge – 3.34
Lacrimosa – 5.14
Lullaby – 2.27
Ne Me Quitte Pas – 4.38
Sottopassaggio

| Sottopassaggio |
| --- | --- |

Kirjailija:  Tumppi Varonen
Kieli:  suomi
Genre:  psykologinen romaani
Kustantaja:  LampLiteLtd
Julkaistu:  2009
Ulkoasu:  nidottu
Sivumäärä:  229
ISBN:  978-952-99723-9-5
Löydä lisää kirjojaKirjallisuuden teemasivulta
Sottopassaggio on muusikkona paremmin tunnetun Tumppi Varosen toinen kaunokirjallinen teos. Se ilmestyi 8. lokakuuta 2009.
Kirja kuvaa ihmisiä heidän oikeassa ympäristössään, suuressa mutta niin tutussa ja arkisessa maailmassa. Sen henkilöitä ovat lehtiä keräilevä ja siivoava Samuli, sairaalassa puurtava Hannu, burnoutista kärsinyt Brita, Clean-yhtiön pomo Ritva, Somaliasta tullut Ahmed, Helsingin laidalta töissä käyvä Lissu sekä siivooja-Milla.
Subatomiset hiukkaset

Ensimmäiset tunnetut subatomiset hiukkaset ovat atomin rakenneosaset: ytimen muodostavat protoni ja neutroni sekä ydintä kiertävä elektroni, nykyään tunnetaan jo monia muitakin atomia pienempiä hiukkasia.
Subatomiset hiukkaset ovat atomia pienempiä hiukkasia. Subatomisiin hiukkasiin kuuluvat siis erilaiset alkeishiukkaset ja niistä koostuvat yhdistelmähiukkaset eli hadronit. Näitä hiukkasia käsitellään erityisesti hiukkasfysiikassa ja ydinfysiikassa.
Historiassa ensimmäiset tiedetyt ja nykyäänkin tunnetuimmat subatomiset hiukkaset ovat atomin rakennusosaset, eli baryoneihin kuuluvat protoni ja neutroni sekä leptoneihin kuuluva alkeishiukkanen elektroni. Hiukkaskiihdyttimien tultua subatomisia hiukkasia on löydetty lisää.
Subatomisten hiukkasten jaottelu

Subatomisia hiukkasia ovat:
alkeishiukkaset
mittabosonit
leptonit
kvarkit
hadronit (yhdistelmähiukkaset)
baryonit (sisältävät 3 kvarkkia)
mesonit (sisältävät 2 kvarkkia)
Subatomisista hiukkasista mittabosonit ja mesonit kuuluvat bosoneihin (spin kokonaisluku) ja loput, eli leptonit, kvarkit ja baryonit kuuluvat fermioneihin (spin puoliluku).
Smallville (7. tuotantokausi)

| Smallville (7>  tuotantokausi) |
| --- | --- |

Maa:  Yhdysvallat
Esittäminen
Verkko:   The CW
Julkaisupäivä:  9. syyskuuta 2008
Ensimmäinen esitys:  27. syyskuuta 2007
Viimeinen esitys:  15. toukokuuta 2008
Esitysten määrä:  20
Smallvillen 7. tuotantokausi käynnistyi Yhdysvalloissa 27. syyskuuta 2007.
Tämä on toinen tuotantokausi jota esitettiin CW-televisiokanavalla. 7. tuotantokaudella olivat mukana edelleen Tom Welling, Michael Rosenbaum, Kristin Kreuk, Allison Mack, Erica Durance, Aaron Ashmore, Laura Vandervoort ja John Glover.
Tuotantokausi toi lisää uusia päähenkilöitä; tuttuja henkilöitä Teräsmiehen historiasta sekä vanhoja vihollisia Smallvillen menneisyydestä ja tietenkin uusia DC Comicsin henkilöhahmoja.
Juoni

Tämä tuotantokausi keskittyy muun muassa siihen, kun Clark tapaa hänen biologisen serkkunsa Karan ja kun Clark opettaa hänelle kuinka hillitä kykyjään julkisesti, Lanan ja Clarkin uuteen suhteeseen ja Daily Planetin uuden päätoimittaja, Grant Gabrielin salaisuuksiin.
Rooliluettelo

Tom Welling - Clark Kent
Michael Rosenbaum - Lex Luthor
Kristin Kreuk - Lana Lang
Allison Mack - Chloe Sullivan
Erica Durance - Lois Lane
Aaron Ashmore - Jimmy Olsen
Laura Vandervoort - Kara Kent
John Glover - Lionel Luthor
Snåsa

Snåsa (eteläsaameksi Snåase) on Norjan kunta Trøndelagin läänissä. Sen rajanaapureita ovat pohjoisessa Overhalla ja Grong sekä idässä Lierne. Etelässä kunta rajoittuu Verdalin lisäksi Ruotsiin ja lännessä Steinkjeriin. Snåsan kunnan ainoa taajama on samanniminen taajama, jossa oli 646 asukasta vuonna 2023. Koko kunnan asukasluku oli 2 114 vuoden 2024 alussa.
Kunnan nimi tulee muinaisnorjan sanasta Snös, joka tarkoittaa tärkeää vuorta. Snåsa on eteläsaamen kielen puhujien keskuspaikka ja 1. tammikuuta 2008 eteläsaamen kielestä tuli kunnan toinen virallinen kieli, ensimmäisenä eteläsaamen kielialueen kunnista.
Kunnan vaakunassa on kuvattu lehtotikankontti.
Kuvia

Snåsan asema Nordlandin radan varrella.
Kunnan keskustaa
Snåsan kirkko
Tunnettuja henkilöitä

Joralf Gjerstad (1926–2021), selvännäkijä ja kansanparantaja, "Snåsamannen"
Jon Åge Tyldum (s. 1968), ampumahiihtäjä
Aiheesta muualla

Kuvia tai muita tiedostoja aiheesta Snåsa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Trøndelagin läänin kunnat
Flatanger
Frosta
Frøya
Grong
Heim
Hitra
Holtålen
Høylandet
Inderøy
Indre Fosen
Leka
Levanger
Lierne
Malvik
Melhus
Meråker
Midtre Gauldal
Namsos
Namsskogan
Nærøysund
Oppdal
Orkland
Osen
Overhalla
Rennebu
Rindal
Røros
Røyrvik
Selbu
Skaun
Snåsa
Steinkjer
Stjørdal
Trondheim
Tydal
Verdal
Ørland
Åfjord
Norjan läänit | Norja
Käännös suomeksi
Sotungin kylähullut

| Sotungin kylähullut |
| --- | --- |
Ohjaaja:  Jean Bitar
Käsikirjoittaja:  Jean Bitar
Valmistustiedot
Valmistusmaa:  Suomi
Tuotantoyhtiö:  Bitar Films
Ensi-ilta:  2. kesäkuuta 2014
Kesto:  55 minuuttia
Aiheesta muualla
IMDb 
Infobox OKNimi-testi OK: 
Sotungin kylähullut on Jean Bitarin ohjaama ja käsikirjoittama suomalainen dokumentti- ja televisioelokuva vuodelta 2014.
Elokuvassa seurataan Vantaalla sijaitsevan Sotungin kyläyhteisöä ja siellä asuvia ihmisiä.
Sotto il Monte

| Sotto il Monte |
| --- | --- |
 Näkymä Sotto il Montesta.
 vaakuna
 Sotto il Monte
 Koordinaatit: 45°42′20″N, 9°29′54″E 
Valtio:   Italia
Alue:  Lombardia
Maakunta:  Bergamo
Infobox OKVirheellinen NIMI-arvo: 
Sotto il Monte (virallisesti Sotto il Monte Giovanni XXIII) on kunta Italian Lombardiassa. Joulukuussa 2015 kunnan asukasluku oli 4 408 ja pinta-ala viisi neliökilometriä.
Paavi Pyhä Johannes XXIII (ital. Giovanni XXIII) syntyi Sotto il Montessa, mistä juontaa juurensa kunnan virallinen nimi.
Sotto il Monten kirkko.
Snöstorpin kirkko

Snöstorpin kirkko.
Snöstorpin kirkko sisältä.
Snöstorpin kirkon fasadi.
Snöstorpin kirkko (ruots. Snöstorps kyrka) on kirkkorakennus Snöstorpissa Halmstadin kunnassa Ruotsissa. Se on Göteborgin hiippakuntaan kuuluvan Snöstorpin seurakunnan seurakuntakirkko.
Kirkkorakennus

Snöstorpin kuusikulmaisessa kirkossa on muistumia romaanisista kirkoista, mutta myös bysanttilainen rakennustaide on vaikuttanut kirkon arkkitehti Emil Langletiin. Saarnastuoli sijaitsee alttarin vasemmalla puolella ja suuret urut sijaitsevat lehterillä.
Kirkossa on myös sivukappeli pienemmille jumalanpalveluksille.
Historia

Paikalla sijaitsi aiemmin keskiaikainen kirkko. Perimätiedon mukaan Norjan Nidarosiin kulkeneet pyhiinvaeltajat käyttivät sitä matkansa varrella. Kirkko on luultavasti ollut pyhitetty Pyhälle Olaville. Vanha kirkko sijaitsi välittömästi uuden eteläpuolella. Mitoiltaan vanha kirkko oli 30 metriä pitkä ja vain 7 metriä leveä. Uusi kirkko vihittiin käyttöön 1883.
Aiheesta muualla

Kuvia tai muita tiedostoja aiheesta Snöstorpin kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Snöstorps kyrka
Käännös suomeksi
Arlesin synodi

Arlesin synodi (lat. Concilium Arelatense) oli Etelä-Ranskassa Arlesin kaupungissa vuonna 314 pidetty kirkolliskokous. Se oli ensimmäinen Konstantinus Suuren koollekutsumista kirkolliskokouksista, mutta vaikka Augustinus nimitti sitä ekumeeniseksi eli yleiseksi, on se kuitenkin korkeintaan vain läntisen kirkon kirkolliskokous. Arlesin synodia pidetään kuitenkin merkittävänä Nikean kirkolliskokouksen edeltäjänä. Kokoukseen osallistui 36 piispaa, ja vaikka paavi pyhä Sylvester I ei osallistunut, häntä edusti kaksi presbyteeriä ja diakonia.
Kokouksen merkittävimmät päätökset liittyvät donatolaisuuden tuomitsemiseen, Donatuksen ekskommunikointiin sekä 22 kanoniin, jotka käsittelevät pääsiäisenvieton ajankohtaa. Lisäksi kokouksessa kiellettiin kristityiltä gladiaattoritaisteluihin ja kilpa-ajoihin osallistuminen ja tuomittiin kerettiläisten uudelleenkastaminen.
Arlesissa on pidetty myös myöhemmin useita kirkolliskokouksia, joista toinen sijoittui areiolaisuuden aikakauteen vuonna 353.
Smålandsposten

| Smålandsposten |
| --- | --- |

Lehtityyppi:  sanomalehti
Kustantaja:  Gota Media
Levikki:  28 700 (2021)
Perustettu:  1866
Päätoimittaja:  Kristina Bingström
Sitoutuneisuus:  kokoomuslainen
Kotikunta:  Växjö
Kotimaa:  Ruotsi
Sivukoko:  tabloid
Ilmestymistiheys:  ma–la
Kieli:  ruotsi
Aiheesta muualla
Kotisivu
Smålandsposten on ruotsalainen vuonna 1866 perustettu sanomalehti, jonka kotikunta on Växjö. Lehti ilmestyy kuutena päivänä viikossa, on poliittiselta linjaltaan kokoomuslainen ja kuuluu Gota Mediaan. Vuodesta 2001 lehti on ollut tabloid-kokoinen.
Lehden toimitus Växjössä.
Aiheesta muualla

Lehden verkkosivut (ruotsiksi)
Siege

Siege vuonna 1984
Siege oli Massachusettsista tuleva hardcore punk/thrashcore/grindcore -yhtye joka perustettiin 1982. Siege oli aktiivinen 1980-luvun Bostonin hardcore tapahtumassa. Yhtye hajosi 1985, mutta palasi 1991 ja hajosivat lopullisesti 1992.
Alkuperäinen kokoonpano

Kevin Mahoney – laulu, saksofoni
Kurt Habelt – kitara
Hank McNamee – basso
Rob Williams – rummut
Reunion kokoonpano

Seth Putnam – laulu
Kurt Habelt – kitara
Hank McNamee – basso
Rob Williams – rummut
Diskografia > Demot

Drop Dead (1984) (kasetti)
Diskografia > Albumit

Drop Dead (1994) (CD, Relapse Records) (Demo '84 + Cleanse The Bacteria Comp Tracks)
Drop Dead (2004) (12", Deep Six Records) (Demo '84 + Cleanse The Bacteria Comp Tracks)
Drop Dead (2006) (12", Deep Six Records) (Demo '84 + Cleanse The Bacteria Comp Tracks + "Two Faced" and "Trained to Kill")
Drop Dead (2006) (CD, Deranged Records) (Demo '84 + Cleanse The Bacteria Comp Tracks)
Diskografia > Kokoelma julkaisuissa

Cleanse the Bacteria (1985) (12", Pusmort Records) (3 Tracks - Sad But True/Cold War/Walls)
13 Bands That Think You're Gay (2004) (12", Menace To Sobriety Records) (1 Track - Cameras)
Sotungin lukio

| Sotungin lukio |
| --- | --- |
 Sotungin lukio, etälukio ja koulu toimivat samassa punatiilirakennuksessa Hakunilan urheilupuiston pohjoislaidalla.
Sijainti:  Sotungintie 19, 01200 Vantaa
Koordinaatit:  60.2801°N, 25.1216°E
Tyyppi:  suomenkielinen lukio
Rehtori:  rehtori Esa Partanen, apulaisrehtori Jukka Karvinen
Oppilaita:  430
Verkkosivut
Sotungin lukio on Itä-Vantaan Hakunilan kaupunginosassa, Hakunilan urheilupuiston pohjoislaidalla sijaitseva lukio. Sotungin lukion painotusalueina ovat liikunta- ja urheiluvalmennus, kansainvälisyys ja etälukio-opetus. Sotungin lukiossa on noin 30 opettajaa ja 430 opiskelijaa.
Koululla on usean urheilulajin valmentajia. Koulun valmennuslajeja ovat jalkapallo, jääkiekko, salibandy, koripallo, uinti, hiihto  ja yleisurheilu.  Moni Sotungin lukiossa valmennetuista urheilijoista on valittu lajinsa SM-joukkueeseen. Sotunki on menestynyt myös koulujen välisissä jalkapallo- ja salibandyturnauksissa useaan otteeseen. Sotungin lukio kuuluu pääkaupunkiseudun Urheiluakatemiaan (Urhea), joka tukee huippu-urheilijoita eri tavoin. Urheilun lisäksi koulu painottaa myös kansainvälisyyttä. Samassa rakennuksessa lukion kanssa toimivat myös Sotungin koulu (yläkoulu) ja Sotungin etälukio.
Sotungin etälukio - aikuislukio verkossa

Sotungin etälukio on aikuislukio, jossa voi suorittaa opinnot verkossa. Etälukion toimipiste sijaitsee Sotungin lukion yhteydessä. Etälukio tarjoaa tutkintotavoitteiset lukio-opinnot aikuisten valtakunnallisen opetussuunnitelman mukaisesti. Sotungin etälukiossa voi myös opiskella yksittäisiä opintojaksoja.
Sotungin etälukiossa opiskellaan opettajan ohjaamana digimateriaalien avulla. Etälukiossa käytetään digitaalisia oppimisympäristöjä kuten Itslearning ja Classroom.
Joustava, ajasta ja paikasta riippumaton etäopiskelu soveltuu erityisen hyvin sellaisille aikuisille, joilla ei syystä tai toisesta ole ollut mahdollisuutta muutoin suorittaa lukio-opintoja. Päivälukioiden opiskelijat voivat puolestaan nopeuttaa opintojaan tai kerrata jo suoritettuja opintojaksoja. Ammatillista perustutkintoa suorittavat voivat suorittaa joko yksittäisiä opintojaksoja etälukiossa tai tähdätä ylioppilastutkintoon.
Sotungin etälukio on osa Sotungin lukion ja Vantaan toisen asteen avointa oppimisympäristöä. Etälukiotoiminnan taustalla on Suomi tietoyhteiskunnaksi -hanke ja siihen liittyvä opetushallituksen ja Yleisradion yhteinen kehittämissuunnitelma. Vantaan kaupunki haki vuonna 1999 Sotungin lukiolle Etelä-Suomen etäopetuksen kärkilukion tehtävää, joka toteutui samana vuonna. Sotungin etälukion opetus käynnistyi elokuussa 2001.
Tällä hetkellä Sotungin etälukiossa on tutkintotavoitteisia aikuisopiskelijoita ja useita satoja päivälukiossa tai ammattioppilaitoksessa opiskelevaa opiskelijaa, jotka suorittavat etälukiossa yksittäisiä opintojaksoja.
Sotungin etälukion verkkosivut